आयोजक ग्रिनल्यान्ड बास्केटबल च्याम्पियन
आयोजक ग्रिनल्यान्ड, भ्याली पब्लिक र एन्जल्स हार्टले सोमबार १५ औं क्विक्स/ग्रिनल्यान्ड कप अन्तरस्कुल बास्केटबलको उपाधि जितेका छन् । ग्रिनल्यान्ड ब्वाइज, भ्याली गर्ल्स र एन्जल्स हार्ट जुनियर ब्वाइजमा विजेता भए ।
काठमाडौँ — आयोजक ग्रिनल्यान्ड, भ्याली पब्लिक र एन्जल्स हार्टले सोमबार १५ औं क्विक्स/ग्रिनल्यान्ड कप अन्तरस्कुल बास्केटबलको उपाधि जितेका छन् । ग्रिनल्यान्ड ब्वाइज, भ्याली गर्ल्स र एन्जल्स हार्ट जुनियर ब्वाइजमा विजेता भए ।घरेलु कोर्टमा सिनियर ब्वाइज फाइनलमा ग्रिनल्यान्डले भ्याली पब्लिकलाई ५५–३७ स्कोरले पराजित गर्‍यो । विजेताका दिवस भुजेलले २० स्कोर जोडे । गल्र्समा भ्यालीले ग्रिनल्यान्डलाई ६४–४९ ले हराउँदा लोरिसा गौचनले १८ स्कोर गरिन् । जुनियर ब्वाइज फाइनलमा एन्जल्स हार्टले ग्रिनल्यान्डलाई २०–१७ ले हरायो । एन्जल्सका प्रतीक कँडेलले २० स्कोर जोडे ।ब्वाइजमा ग्रिनल्यान्डका विमल जागरी, गल्र्समा भ्यालीकी लाक्षी गुरुङ र जुनियर ब्वाइजमा एन्जल्स हार्टका प्रतीक कँडेल मोस्ट भ्यालुएबल प्लेयर चुनिए । ग्रिनल्यान्डका दिवस भुजेल (८९), परी गुरुङ (४५) र लालीगुराँस नेसनल एकेडेमीका रिदम अधिकारी (३३) आआफ्नो विधामा सर्वाधिक स्कोरकर्ता भए । भ्यालीकी छिरिङ नोडुप लामा र भ्यालीकै मुस्कान गुरुङ उत्कृष्ट थ्री प्वाइन्टर चुनिए ।